text: Se Klokkeren fra Notre Dame træne sin pukkelryg
  02 september 2016 kl. 13.41
  Lars Mølsted, der skal spille Quasimodo fra Klokkeren fra Notre Dame, står over for en speciel udfordring. Han skal lære at gå forkert på den rigtige måde - og det er hårdt.
  Quasimodo var pukkelrygget og havde ét ben, der var længere end det andet. Og nu skal Lars Mølsted  forsøge at efterligne Quasimodos gang i Fredericia Teaters nye opsættelse af musicalen  Klokkeren fra Notre Dame.
  - Det er en meget skæv kropsholdning, så jeg skal virkelig være stærk, fortæller Lars Mølsted.
  Lars Mølsted er ung og rask, så derfor skal han lære at gå på den forkerte måde. Og det kræver hård træning. To gange om ugen er Lars Mølsted i fitnesscenteret med teaterets personlige træner.
  Sammen med sin træner træner skuspilleren sin ryg og sine lår for, at han kan gå på den helt specielle måde.
  - Det er voldsomme ting, vi bliver nødt til at gøre, for jeg ikke får rygskader. Det er skide sjovt, men det er dælme også hårdt, siger Lars Mølsted.
  Ud over træningen i fitnesscenteret, så øver Lars Mølsted naturligvis også stykket med resten af sættet. Og når de gør det, så går Lars Mølsted som Quasimodo. Hvordan det ser ud, kan du se i klippet her, hvor skuespillerne øver sigøjnernes fest.
  Musicalen har premiere den 14. oktober.
  
  